Video: Olimpiese Spele: Goud en nuwe wêreldrekord vir SAVan Niekerk kort na sy rekordoorwinning. Foto: AP Photo/David J. Phillip Wayde van Niekerk het vroeg Maandagoggend (Suid-Afrikaanse tyd) die 400 m in ŉ nuwe wêreldrekordtyd by die Olimpiese Spele in Rio gewen. Die 24-jarige Van Niekerk het Michael Johnson se wêreldrekord van 43,18 s wat in 1999 opgestel is verbeter in ŉ tyd van 43,03 s. Kirani James van Grenada was tweede in ‘n tyd van 43,76 s terwyl die Amerikaner LaShawn Merritt in 43,85 s met die derde plek tevrede moes wees. Die eerste sewe mans het almal in ŉ tyd van 44,50 s die wedloop voltooi. Die verspringer Luvo Manyonga het Saterdag vir Suid-Afrika se sesde medalje op die Olimpiese Spele in Rio gesorg toe hy met ŉ silwermedalje weggestap het. Chad le Clos het vroeg Saterdagoggend sy tweede silwermedalje (100 m-vlinderslag) gewen nadat hy vroeër ook silwer in die 100 m-vlinderslag gewen. Die Blitsbokke het Donderdagaand ŉ bronsmedalje verower toe hulle Japan met 54-14 getroef het. Vroeër in die dag het die roeiers Lawrence Brittain en Shaun Keeling ŉ silwermedalje in die 2 000 m vir pare ingeoes. Cameron van der Burgh het Suid-Afrika se eerste medalje op die Spele gewen nadat hy tweede in die 100 m-borsslag gekom het. https://youtu.be/orwgcqKsE8Q